Caminho de Ferro do Monte

O **Caminho de Ferro do Monte** (vulgarment conoixito como **Comboio do Monte** u **Elevador do Monte**) fue un ferrocarril de vía unica en cremallera que ligaba o Pombal, en Funchal, a o Terreiro da Luta, en o Monte (Madeira, Portugal), con una largaria de 3,911&nbsp;km.

## Historia

### Prochecto y construcción
Os primers estudios ta a construcción d'o *caminho de Ferro do Monte* fuoron feitos en 1886, por o incheniero Raul Mesnier Ponsard. A ideya ta a construcción d'un funicular u ferrocarril salió de António Joaquim Marques, que obtenió o consentimento d'a *[[Concello|Câmara Municipal]]* de Funchal o 17 de febrero de 1887.

Dimpués de bellas dificuldaz ta reunir o capital ta a formación d'a *[[Companhia do Caminho-de-Ferro do Monte]]*, as obras prencipioron o 13 d'agosto de 1891 y o primer trampo, entre o Pombal y a Levada de Santa Luzia, fue inaugurato o 16 de chulio de 1893.

O día 5 d'agosto de 1894 o tren plega en o lugar d'Atalhinho en a freguesía d'o Monte, situato a 577 metros d'altaria.

O 12 de chulio de 1910, a *Companhia do Caminho-de-Ferro do Monte*, en asemblea cheneral, decidió prolongar o tren dica o Terreiro da Luta. A pretensión fue aprebata por a Câmara Municipal do Funchal o 4 d'agosto d'ixe mesmo anyo.

O 24 de chulio de 1912 o tren plega en o Terreiro da Luta, a 850 metros d'altaria, recorrendo, en total, una largaria de 3.911 metros y aturando-se en: Pombal, Levada de Santa Luzia, Livramento, Quinta Sant’Ana (Sant’Ana), Flamengo, Confeitaria, Atalhinho (Monte), Largo da Fonte, y Terreiro da Luta.

En a carrera do Pombal se situaba a gara prencipal y as oficinas d'a companyía. En a gara de Tereiro da Luta existiba un restaurant panoramico que yera expleitato por a propia *Companhia do Caminho-de-Ferro do Monte*.

### Fases d'a construcción

### Declive

O 10 de setiembre de 1919 esclató a caldera d'una locomotora, cuan o tren puyaba en dirección enta o Monte. En iste accident bi habió 4 muertos y cuantos feritos. Debito a iste desastre, os viachens se suspendioron dica l'1 de febrero de 1920. L'11 de chinero de 1932, bi habió un nuevo desastre, ista vegata por descarrilamiento. Dende alavez, turistas y habitants deixarán d'emplegar o ferrocarril, considerando-lo masiau perigloso. Por ixas envueltas a Segunda Guerra Mundial suposó una falta de turistas en a isla de Madeira y a *Companhia do Caminho-de-Ferro do Monte* dentró en crisi; o zaguer viache d'o tren se realizo en abril de 1943 y a linia se retiró posteriorment. Parti d'o material resultant, se destruyió, pero una atra parti s'emplegó en a reparación d'o Elevador do Bom Jesus, en Braga.

## Caracteristicas y expleitación

### Caracteristicas tecnicas
O *Caminho de Ferro do Monte*  yera uma vía ferria de cremallera, que funcionaba baixo o sistema de Riggenbach. Se moveva por una vía unica, fueras d'entre as garas d'o Livramento y d'o Monte, a on bi heba un desvío ta permitir o cruce de trens. As composicions las formaban un unico coche, que yera empentato, en o sentito ascendent, por a locomotora. En o sentito descendent, o peso d'o coche lo manteneba en contacto con a locomotora, por lo que no caleba enchegar-los.

### Material circulant
A companyía teneba cinco locomotoras (cuatre construitas por a *[[Maschinen-Fabrick Esslingen]]* y una atra por a *[[SLM Winterthur]]*) y cinco coches de pasachers (con capacidat ta 60 personas). Existiban, amás, bels chicoz vagons (baixos) ta transporte de grans cantidaz d'equipache.

## Actualidat
Actualment se ye fendo un prochecto ta a recuperación y reactivación d'iste servicio en colaboración con a Câmara Municipal do Funchal y a empresa Teleféricos da Madeira. O prochecto contempla a construcción d'un ferrocarril de tipo funicular entre as antigas garas d'o Terreiro da Luta y do Monte, seguindo l'antigo trachecto d'a linia. No ye prevista, manimenos, a reconstrución d'o servicio enta o centro de Funchal. O material circulant a emplegar será una automotora funicular de piso plan, decorata de forma que remere o disenyo d'a epoca en que circuló o servicio primitivo.

## Galería d'imáchens

Imachen:Caminho de Ferro do Monte - 8.jpg|Salita d'a Gara d'o Pombal.
Imachen:Caminho de Ferro do Monte - 10.jpg|Puyata de pasachers, en Funchal.
Imachen:Caminho de Ferro do Monte - 3.jpg|Gara de l'Hotel Monte Palace.
Imachen:Caminho de Ferro do Monte - 4.jpg|Plegata a o Terreiro da Luta.
Imachen:Caminho de Ferro do Monte - 7.jpg|Baixada d'os carros de cesto, paralela a la linia d'o comboio.
Imachen:Caminho de Ferro do Monte - 9.jpg|Baixada d'os carros de cesto, paralela a la linia d'o comboio.
Imachen:Vlak na Monte.jpg|Panel de recholas d'o antigo Café Ritz, representando o *comboio* y un carro de cesto.


## Referencias

## Vinclos externos

*  Fotos do “Comboio do Monte” en ''Imagens Antigas do Funchal
*  Câmara Municipal do Funchal - Recuperação do Comboio do Monte
*  Fotos do “Caminho de Ferro do Monte” ''Lusa - Agência de Notícias de Portugal, S.A''